ET
C 207/18
Euroopa Liidu Teataja
23.5.2022
Kuuendaks, Üldkohus kohaldas vääralt piisavalt selget rikkumist käsitlevaid õigusnorme, kui ta leidis, et seoses komisjoni poolt hea halduse ja/või hoolsuskohustuse aluspõhimõtete rikkumisega ei esinenud rasket ja ilmselget viga.
Seitsmendaks, Üldkohus kohaldas vääralt piisavalt selget rikkumist käsitlevaid õigusnorme, kui ta leidis, et seoses komisjoni poolt kutse- ja ettevõtlusvabaduse aluspõhimõtte rikkumisega ei esinenud rasket ja ilmselget viga.
Eelotsusetaotlus, mille on esitanud Tribunale Amministrativo Regionale per il Lazio (Itaalia) 25. veebruaril 2022 – BM, NP versus Ministero dell'Istruzione, dell'Università e della Ricerca (Kohtuasi C-132/22) (2022/C 207/25) Kohtumenetluse keel: itaalia Eelotsusetaotluse esitanud kohus Tribunale Amministrativo Regionale per il Lazio Põhikohtuasja pooled Kaebajad: BM, NP Vastustaja: Ministero dell'Istruzione, dell'Università e della Ricerca Eelotsuse küsimus Kas ELTL artikli 45 lõikeid 1 ja 2 ning liidu määruse nr 492/2011 (1) artikli 3 lõike 1 punkti b tuleb tõlgendada nii, et nendega on vastuolus niisugune õigusnorm, nagu see, mis on ette nähtud seaduse nr 205/2017 artikli 1 lõikes 655, mille kohaselt võetakse menetluses – mis on korraldatud reservnimekirjadesse kandmiseks, mille eesmärgiks on hiljem tähtajatute ja tähtajaliste õppejõukohtade lepingute sõlmimine Itaalia AFAM asutustes – osaleda lubamisel arvesse ainult tööalast kogemust, mille kandidaadid on omandanud viidatud riigisisestes asutustes, mitte aga teistes Euroopa riikides asuvates sama taseme asutustes kõnealuse menetluse eripärase eesmärgi tõttu, milleks on aidata võidelda riigisisese ebakindluse nähtusega, ning juhul kui Euroopa Kohus ei leia, et Itaalia õigusnormid on Euroopa [Liidu] õigusliku raamistikuga abstraktselt vastuolus, kas sel juhul võib Itaalia õigusnormides sätestatud meetmeid pidada proportsionaalseks konkreetselt eespool viidatud üldise huvi eesmärgiga, mida taotletakse?
(1)
Euroopa Parlamendi ja nõukogu 5. aprilli 2011. aasta määrus (EL) nr 492/2011, töötajate liikumisvabaduse kohta liidu piires (ELT 2011, L 141, lk 1).
Eelotsusetaotlus, mille on esitanud Conseil d’État (Prantsusmaa) 1. märtsil 2022 – Association Avocats pour la défense des droits des étrangers (ADDE) jt versus Ministre de l’Intérieur (Kohtuasi C-143/22) (2022/C 207/26) Kohtumenetluse keel: prantsuse Eelotsusetaotluse esitanud kohus Conseil d’État Põhikohtuasja pooled Kaebajad: Association Avocats pour la défense des droits des étrangers (ADDE), Association nationale d'assistance aux frontières pour les étrangers (ANAFE), Association de recherche, de communication et d’action pour l’accès aux traitements (ARCAT), Comité inter-mouvements auprès des évacués (CIMADE), Fédération des associations de solidarité avec tou-te-s les immigré-e-s (FASTI), Groupe d'information et de soutien des immigré.e.s (GISTI), Ligue des droits de l’homme (LDH), Le paria, Syndicat des avocats de France (SAF), SOS – Hépatites Fédération Vastustaja: Ministre de l’Intérieur